LG सक्सेना का आरोप- सब्सिडी के नाम पर अंबानी को दिला रहे लाभ
Atishi said – PM stopped the subsidy from the Lieutenant Governor, दिल्ली सरकार ने कहा है कि वो दिल्ली में सभी को मुफ्त बिजली देना जारी रखेगी।
दिल्ली सरकार ने कहा है कि वो दिल्ली में सभी को मुफ्त बिजली देना जारी रखेगी। दिल्ली की ऊर्जा मंत्री आतिशी ने सोमवार को कहा कि केजरीवाल सरकार की राज्य के किसी भी उपभोक्ता के लिए बिजली सब्सिडी बंद करने की कोई योजना नहीं है। हम 24 घंटे मुफ्त बिजली की आपूर्ति के लिए प्रतिबद्ध हैं। हमारी बिजली सब्सिडी में कोई बदलाव नहीं होने जा रहा है।
LG कार्यालय जानबूझकर इसके बारे में गलत सूचनाएं फैला रहा है। आतिशी ने कहा कि पीएम मोदी दिल्ली में बिजली सब्सिडी करना चाहते हैं बंद और पीएमओ के दबाव में LG वीके सक्सेना बिजली सब्सिडी में बाधा डालने की कोशिश कर रहें है। LG ने गलत कानूनी सलाह के आधार पर दिल्ली सरकार की बिजली सब्सिडी को वापस लेने के लिए बिजली विभाग पर दबाव डाला है।
आतिशी ने LG पर भ्रम फैलाने का आरोप लगाया
आतिशी ने कहा है कि LG की ओर से बिजली सब्सिडी को लेकर पैदा किए गए विवाद और भ्रम को दिल्ली सरकार ने दूर कर दिया है। डीईआरसी ने दिल्ली सरकार को 06 जनवरी 2023 को पत्र के जरिए 5केवी या 3केवी से अधिक लोड के कनेक्शन वाले उपभोक्ताओं को बिजली सब्सिडी कम करने की अपनी पूर्व सलाह को वापस ले लिया था।
विद्युत अधिनियम 2003 के विभिन्न कानूनी प्रावधानों और सुप्रीम कोर्ट के पूर्व के निर्णयों की विस्तृत जांच के बाद, डीईआरसी ने निष्कर्ष निकाला था कि उपभोक्ताओं की किसी भी श्रेणी के लिए सब्सिडी वापस लेने के बारे में दिल्ली सरकार को सलाह देने का उसे कोई कानूनी आधार या अधिकार नहीं है।
सब्सिडी देने के नाम पर बीएसईएस को लाभ पहुंचाया जा रहा 
​​​​​​​उर्जा मंत्री आतिशी के द्वारा पीएम मोदी के द्वारा बिजली सब्सिडी बंद करवाने और बिजली सब्सिडी बंद करने के मामले में उपराज्यपाल के द्वारा दिल्ली के लोगों को गुमराह करने के आरोप लगाने के बाद राजनिवास कार्यालय के सूत्रों ने बताया है कि गरीब लोगों को सब्सिडी के देने के नाम पर निजी कंपनी डिस्कॉम अंबानी के स्वामित्व वाली बीएसईएस को लाभ पहुंचा रहे है।
राजनिवास सूत्रों ने कहा कि डिस्कॉम के हाथों अंबानी को अनुचित वित्तीय लाभ प्रदान करने के कार्य में रंगे हाथों पकड़े जाने के बाद, आप सरकार और उसके कार्यकर्ता निराधार, झूठे और भ्रामक बयान देने की कोशिश कर रहे हैं। अब जब डिस्कॉम को रिश्वत दिलाने में मदद करने का उनका घोटाला उजागर हो गया है, तो वे लोगों की नजरों में खुद को भुनाने की कोशिश कर रहे हैं।
राजनिवास कार्यालय ने कहा है कि LG ने अपने किसी भी पत्र में बिजली पर सब्सिडी वापिस लेने का दिल्ली सरकार को कहना तो दूर यह सुझाव तक नहीं दिया है। उन्होंने बार-बार कहा है कि सब्सिडी निजी बिजली कंपनियों को देने के बजाय गरीबों को डायरेक्ट उनके खातों में दी जाए जो सब्सिडी के पात्र हैं। LG कार्यालय ने कहा है कि बेहतर होगा कि डीईआरसी के वापस लिए गए आदेशों, जिन्हें स्पष्ट रूप से घोटाले के सामने आने के बाद वापस ले लिया गया था। इस मामले में लोगों को गुमराह करना बंद करें।
AAP से जुड़ी भास्कर की ये खास खबरें भी पढ़ें...
1. मनीष सिसोदिया की रिमांड 6 मार्च तक बढ़ी:जमानत अर्जी पर फैसला 10 मार्च को, कोर्ट ने CBI से भी जवाब मांगा
दिल्ली शराब नीति केस में गिरफ्तार मनीष सिसोदिया की रिमांड दो दिन के लिए बढ़ा दी गई है। राउज एवेन्यू कोर्ट ने शनिवार को दिल्ली के पूर्व डिप्टी CM को 6 मार्च तक CBI कस्टडी पर भेज दिया। वहीं, सिसोदिया की तरफ से दाखिल जमानत याचिका पर कोर्ट 10 मार्च को फैसला सुनाएगा। पूरी खबर यहां पढ़ें...
2. मनीष सिसोदिया और सत्येंद्र जैन के इस्तीफे, CM केजरीवाल ने मंजूर किए
दिल्ली में भ्रष्टाचार के मामले में गिरफ्तार अरविंद केजरीवाल सरकार के दो मंत्रियों मनीष सिसोदिया और सत्येंद्र जैन ने मंगलवार को अपने पद से इस्तीफा दे दिया है। न्यूज एजेंसी के मुताबिक, मुख्यमंत्री केजरीवाल ने दोनों का इस्तीफा स्वीकार भी कर लिया। सिसोदिया को जहां शराब नीति केस में CBI ने 26 फरवरी को गिरफ्तार किया था, वहीं सत्येंद्र जैन मनी लॉन्ड्रिंग केस में पिछले साल 30 मई से तिहाड़ जेल में बंद हैं। पढ़ें पूरी खबर...
AAP घर-घर जाकर इस्तीफे की कहानी सुनाएगी, केजरीवाल बोले- मनीष-सत्येंद्र पर दुनिया को गर्व
दिल्ली सरकार के मंत्री रहे मनीष सिसोदिया और सत्येंद्र जैन को जेल भेजने की कहानी आम आदमी पार्टी घर-घर जाकर लोगों को सुनाएगी। मुख्यमंत्री अरविंद केजरीवाल के आवास पर हुई बैठक में 5 मार्च से कैंपेन शुरू करने का निर्णय लिया गया। इसमें लोगों को बताया जाएगा कि दिल्ली के शिक्षा और स्वास्थ्य मॉडल से परेशान होकर भाजपा ने मनीष सिसोदिया और सत्येंद्र जैन को जेल भिजवाया है। इस डोर-टु-डोर कैंपेन का नेतृत्व इलाके के विधायक करेंगे। पढ़ें पूरी खबर...